**РАЗДЕЛ I**

**ТЕХНИЧЕСКА СПЕЦИФИКАЦИЯ**

**ДОСТАВКА НА МЕТАЛНИ КОНТЕЙНЕРИ ТИП „БОБЪР“ 1.1. М3 ЗА НАСЕЛЕНИТЕ МЕСТА НА ОБЩИНА ДОБРИЧКА**

1. **ОБЩИ ПОЛОЖЕНИЯ**
   1. **ПРЕДМЕТ НА ПОРЪЧКАТА:**

Община Добричка възнамерява да закупи нови метални контейнери за битови отпадъци тип „Бобър” 1.1 м³ /1100 л, необходими за нуждите на община Добричка. Точните бройки на контейнерите ще се уточнят на база одобрените единични цени и планираните за целта средства.

Специализираните контейнери ще се доставят в автостопанство община Добричка, на адрес гр. Добрич, бул. „Трети март“ № 70.

* 1. **СПЕЦИФИЧНИ ИЗИСКВАНИЯ:**

**Специализираните контейнери за битови отпадъци тип „БОБЪР” 1100 л.** (1.1м³) са предназначени за събиране и временно съхраняване на твърди битови отпадъци и изсипване на битови отпадъци във всички сметоизвозващи машини, отговарящи на изискванията на EN 1501-1. Контейнерите да бъдат ново производство, с вместимост 1100л. (1.1м³). Да са изработени от горещо поцинкована ламарина с дебелина от 2 мм до 2,5 мм. Да са напълно окомплектовани. Отварянето на капака да става ръчно. Брой опорни колела – 4, въртящи се около оста на закрепване. Два броя от опорните колела да са с блокираща спирачна система. Колелата да са осигурени против кражба с допълнителен заваръчен шев.

Предлаганите контейнери да отговарят на действащите европейски норми за контейнери „БОБЪР” и да притежават:

- Сертификат за съответствие на продукта със стандартите: БДС: EN 840-3:2013; БДС :EN 840-5:2013; БДС : EN 840-6:2013;

- Паспорт на изделието включващ техническа характеристика, указания за експлоатация и безопасност.

* 1. **СРОК ЗА ИЗПЪЛНЕНИЕ НА ПОРЪЧКАТА**

Срокът за изпълнение е най-много 60 дни след датата на подписване на договора за доставка.

1. **ДЕЙНОСТИ И ОБХВАТ**

Необходимото количество контейнери, от което Възложителят се нуждае, е около 100 бр., в рамките на прогнозна стойност на поръчка 41 666,67 (четиридесет и една хиляди шестстотин шестдесет и шест лева и 67 стотинки) лева без включен ДДС, която е лимитна и не следва да бъде превишавана.

Посоченото количество е ориентировъчно, като конкретният обем на доставка ще бъде определен при сключване на договора, в зависимост от предложената единична цена за 1 бр. контейнер тип „Бобър” 1.1 м³ /1100 л. от Изпълнителя и при спазване и ненадвишаване на финансовите средства, целево предвидени от Възложителя.

Транспортът ще се организира и извърши от Изпълнителя. Транспортните разходи, включително за натоварване и разтоварване, застраховки, мита и такси, действащи към момента на доставката, както и всички разходи по изпълнение на предмета на поръчката франко местоизпълнението, ще са за сметка на Изпълнителя и трябва да са включени в предлаганата цена.

След изпълнение на доставката от представители на Възложителя и Изпълнителя ще бъде изготвен приемно-предавателен протокол в два екземпляра. Протоколът следва да съдържа най-малко следната информация: вида и количеството контейнери, тяхната единична и обща цена.

Доставените контейнери трябва да бъдат придружени най-малко от следните документи: за произход и качество, за гаранционен срок, както и документ с указания за експлоатация и безопасност.

При констатиране на дефекти и недостатъци, възникнали не по вина на Възложителя в процеса на обикновената експлоатация на контейнерите, Изпълнителят е длъжен да ги отстрани в рамките на предложения от него гаранционен срок, който следва да е не по-кратък от 12 /дванадесет/ календарни месеца считано от датата на приемане на доставката от Възложителя.

Заплащането ще се извърши в срок до 30 /тридесет/ дни, считано от получаване на оригинална фактура, надлежно оформена с всички необходими реквизити, съгласно счетоводното и данъчно законодателство, придружена от приемо-предавателен протокол за приетото количество контейнери. Плащането ще се извърши по банкова сметка на Изпълнителя, в български лева, след одобряване на фактурата от Възложителя.

Възложителят финансира дейностите със средства от бюджета на община Добричка.